CELEX: 32013D0113
Language: lv
Date: 2013-03-01 00:00:00
Title: 2013/113/ES: Komisijas Īstenošanas lēmums ( 2013. gada 1. marts ), ar kuru pagarina spēkā esamības termiņu Lēmumam 2006/502/EK, ar ko dalībvalstīm pieprasa veikt pasākumus, kas atļautu tirgot tikai bērniem drošas šķiltavas un aizliegtu tirgot jaunrades šķiltavas (izziņots ar dokumenta numuru C(2013) 1089)  Dokuments attiecas uz EEZ

5.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 61/11
            
         KOMISIJAS ĪSTENOŠANAS LĒMUMS
   (2013. gada 1. marts),
   ar kuru pagarina spēkā esamības termiņu Lēmumam 2006/502/EK, ar ko dalībvalstīm pieprasa veikt pasākumus, kas atļautu tirgot tikai bērniem drošas šķiltavas un aizliegtu tirgot jaunrades šķiltavas
   (izziņots ar dokumenta numuru C(2013) 1089)
   (Dokuments attiecas uz EEZ)
   (2013/113/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 13. pantu,
   tā kā:
   
               (1)
            
            
               Saskaņā ar Komisijas Lēmumu 2006/502/EK (2) dalībvalstīm jāveic pasākumi, lai atļautu laist tirgū tikai bērniem drošas šķiltavas un aizliegtu laist tirgū jaunrades šķiltavas.
            
         
               (2)
            
            
               Lēmumu 2006/502/EK pieņēma saskaņā ar Direktīvas 2001/95/EK 13. panta noteikumiem, kuros paredzēts, ka lēmums ir spēkā laika posmā, kas nepārsniedz vienu gadu, bet šo spēkā esamību var pagarināt uz laika posmiem, no kuriem neviens nav ilgāks par vienu gadu.
            
         
               (3)
            
            
               Lēmuma 2006/502/EK spēkā esamības termiņu pagarināja par vienu gadu – pirmoreiz ar Komisijas Lēmumu 2007/231/EK (3) līdz 2008. gada 11. maijam, otrreiz ar Komisijas Lēmumu 2008/322/EK (4) līdz 2009. gada 11. maijam, trešo reizi ar Komisijas Lēmumu 2009/298/EK (5) līdz 2010. gada 11. maijam, ceturto reizi ar Komisijas Lēmumu 2010/157/ES (6) līdz 2011. gada 11. maijam, piekto reizi ar Komisijas Lēmumu 2011/176/ES (7) līdz 2012. gada 11. maijam un sesto reizi ar Komisijas Lēmumu 2012/53/ES (8) līdz 2013. gada 11. maijam.
            
         
               (4)
            
            
               Aizvien tirgū tiek laistas šķiltavas, kas nav bērniem drošas. To klātbūtne vēl vairāk būtu jāsamazina ar pastiprinātiem tirgus uzraudzības pasākumiem, sākot no mērķtiecīgas paraugu atlases līdz efektīviem ierobežojošiem pasākumiem.
            
         
               (5)
            
            
               Tā kā nav ieviesti citi apmierinoši pasākumi, kas attiektos uz bērniem drošām šķiltavām, Lēmuma 2006/502/EK spēkā esamības termiņš ir jāpagarina vēl par 12 mēnešiem.
            
         
               (6)
            
            
               Tāpēc Lēmums 2006/502/EK būtu attiecīgi jāgroza.
            
         
               (7)
            
            
               Šajā lēmumā paredzētie pasākumi ir saskaņā ar atzinumu, ko sniegusi ar Direktīvu 2001/95/EK izveidotā komiteja,
            
         IR PIEŅĒMUSI ŠO LĒMUMU.
   1. pants
   Lēmuma 2006/502/EK 6. panta 2. punktu aizstāj ar šādu:
   
      “2.   Šo lēmumu piemēro līdz 2014. gada 11. maijam.”
   
   2. pants
   Dalībvalstis vēlākais līdz 2013. gada 11. maijam veic pasākumus, kas vajadzīgi šā lēmuma izpildei, un publicē tos. Par to dalībvalstis nekavējoties informē Komisiju.
   3. pants
   Šis lēmums ir adresēts dalībvalstīm.
   
      Briselē, 2013. gada 1. martā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 11, 15.1.2002., 4. lpp.
   
      (2)  OV L 198, 20.7.2006., 41. lpp.
   
      (3)  OV L 99, 14.4.2007., 16. lpp.
   
      (4)  OV L 109, 19.4.2008., 40. lpp.
   
      (5)  OV L 81, 27.3.2009., 23. lpp.
   
      (6)  OV L 67, 17.3.2010., 9. lpp.
   
      (7)  OV L 76, 22.3.2011., 99. lpp.
   
      (8)  OV L 27, 31.1.2012., 24. lpp.